เผยครึ่งปีแรกทองยังขาขึ้น
"จิตติ" เผย ครึ่งปีแรกราคาทองยังขาขึ้น แต่ จะไม่สูงถึงบาทละ 29,000
28 ม.ค. 2555

"จิตติ" เผย ครึ่งปีแรกราคาทองยังขาขึ้น แต่ จะไม่สูงถึงบาทละ 29,000 
นายจิตติ ตั้งสิทธิ์ภักดี นายกสมาคมค้าทองคำ เปิดเผยว่า ราคาทองคำที่มีการปรับราคาเพิ่มขึ้นอย่างต่อเนื่องในขณะนี้ถือเป็นสถานการณ์ปกติในช่วงหลังเทศกาลตรุษจีน และจะอยู่ในช่วงปรับฐานขาขึ้นสักระยะ โดยจะเห็นการทำนิวไฮใหม่อีกครั้งในช่วงสั้นๆระหว่างไตรมาสแรกของปีจากนั้นราคาจะไม่ผันผวนมาก
ขณะที่ราคาจำหน่ายทองคำในประเทศ จะไม่สูงถึงบาทละ 29,000 บาท ทั้งนี้สถานการณ์ในประเทศอิหร่าน ส่งผลต่อราคาทองคำให้มีความผันผวน เนื่องจากนักลงทุนมีความกังวล โดยยังไม่มีข่าวใหม่ เข้ามาทำให้สถานการณ์เปลี่ยนแปลง